***DP3-1 Aigars Cīrulis***

***Kvalifikācijas darba ideja***

# Idejas apraksts

Mūzikas straumēšanas/tirdzniecības platforma ar mērķi veicināt muzikantu karjeru attīstību internetā, piedāvājot iespēju jebkuram ievietot savu mūziku, ērti sazināties ar citiem muzikantiem un sevi reklamēt platformas lietotājiem. Katram topošam muzikantam būs iespēja izveidot kontu un izvietot savu mūziku pilnīgi bez maksas, personalizēt savu kontu un pārdot savu mūziku caur šo platformu. Arī lietotāji var “sekot” muzikantiem, lai saņemtu visus jaunumus par viņu jaunākajiem darbiem.

Peļņas gūšanai šī platforma ieviestu abonementa sistēmu, atskaņotu reklāmas lietotājiem bez abonementa un atļautu muzikantiem tiešajā veidā pārdot savu mūziku, iekasējot procentus (varētu būt ap 12%) no mūzikas cenas. Abonements atslēgtu reklāmas un piedāvātu iespēju atbalstīt muzikantus tiešajā veidā, līdzīgi kā *Twitch* video straumēšanas platformā, abonējot muzikantu kontus, lai viņi saņemtu procentus no abonementa maksas. Muzikanti varētu mudināt abonēšanu saviem kontiem, piedāvājot unikālas privilēģijas abonentiem, piemēram, ekskluzīvi mūzikas gabali, t.i. nepabeigtas “demo” versijas, vai dziesmu projekta faili/audio sastāvdaļas. Vēlāk abonementā varētu arī iekļaut citas minimālas funkcijas dažādai lietotāju izpausmei, piemēram, papildus konta izskata/funkcionalitātes rediģēšana, mainot profila izkārtojumu.

Šajā platformā ir pašlaik ir iedomāti 2 lietotāja tipi – **lietotājs** un **administrators**. **Lietotāja konts** var ievietot savu mūziku sistēmā un rediģēt informāciju par to, klausīties un saglabāt savā izlasē citu mūziku, kā arī atbalstīt muzikantus caur abonēšanu vai tiešu mūzikas iegādi.  
**Administratoru konts** būtībā darbotos gluži kā lietotāju konts, bet ar papildus iespējām ievietot savu mīļāko mūziku sistēmas sākumlapā un pārskatīt citu cilvēku kontu informāciju un statistiku.

# Konkurence

## Bandcamp

Priekšrocības:

* mūziku var ievietot jebkurš bez maksas;
* vienīgais konkurents caur kura pakalpojumu var tiešajā veidā pārdot savu mūziku gan digitāli, gan fiziski (platforma atstāj 15% no digitālu pirkumu cenas, ja nav mēneša pirmā piektdiena);
* bieži reklamē jaunu/nesen pirktu mūziku, lai palīdzētu muzikantiem izplatīties, un piedāvā ieteikumu sadaļu, kas iesaka mūziku atbilstoši izvēlētajiem žanriem konta izveides laikā un citu lietotāju ieteikumiem;
* nav iebūvēta žanru saraksta ierobežojuma – žanri var tikt pievienoti vai izgudroti uz vietas, ierakstot tā nosaukumu kontā vai katram darbam;
* detalizēti meklēšanas filtri pēc ierakstu atzīmētās izcelsmes vietas (pilsētas, valsts, u.c.), formāta (digitāls, vinila plašu, CD formāta, kasetes), žanra, panākumiem pārdošanā.

Trūkumi:

* sakarā ar uzsvaru uz mūzikas tirdzniecību, mūzikas straumēšanas opcijas pārlūkā ir ievērojami vājas, salīdzinot ar citiem konkurentiem;
* zemākais klausītāju skaits visu konkurentu starpā;
* mobilās lietotnes dizains ir grūti saprotams un vecmodīgs;
* ***spekulatīvs trūkums:***pakalpojums varētu tikt likvidēts tuvāko gadu laikā, jo mātes uzņēmums neuzskata, ka tas ir financiāli veselīgs, spiežot lietotājiem uztraukties un meklēt alternatīvas (ja gadījumā interesē avots: <https://www.sfgate.com/tech/article/bandcamp-layoffs-oakland-songtradr-epic-18429463.php>).

## Soundcloud

Priekšrocības:

* mūziku var ievietot jebkurš bez maksas, taču ir 180min limits, kuru pārsniedzot jāiegādājas abonements;
* abonements ļauj muzikantiem ievietot savu mūziku arī plašāk pazīstamajos straumēsanas pakalpojumos (Spotify, Apple Music un YouTube Music);
* nav iebūvēta žanru saraksta ierobežojuma – žanri var tikt pievienoti vai izgudroti uz vietas katram darbam, ierakstot “#[žanra nosaukums]”, piemēram, “#hiphop” vai “#shoegaze”;
* piedāvā ziņapmaiņas funkcijas
* lietotāji var atstāt komentarus uz mūzikas darbiem.

Trūkumi:

* gada abonements maksā 85eur un mēneša abonements – 11eur (viens no lētākajiem mūzikas izplatītājiem, DistroKid, pieprasa sākot no 20eur gadā, lai varētu ievietot savu mūziku turpat, kur var ar Soundcloud abonementu, tikai, proti, ar vienu trūkstošu funkciju ko piedāvā Soundcloud – YouTube Content ID piekļuve);
* šajā platformā ir ievērojamas problēmas ar licenzēšanas tiesībām, traucējot reģionālai pieejamībai labam gabalam esošās mūzikas (piemēram, Drake jaunākais albums nav pieejams Latvijā caur Soundcloud);
* vienkāršas meklēšanas funkcijas, piedāvājot tikai priekšrocībās minētos žanrus reālai “filtrēšanai”;
* liels apjoms bot kontu ar mērķi reklamēt lētu, pērkamu mūzikas popularizēšanu, kas ienes nepatiesus klausījumus un, visticamāk, traucē vairākiem ticēt savām iespējām augt uz platformas;
* cilvēkiem bez konta sākumlapa piedāvā tikai populārāko mūziku un atskaņošanas sarakstus.

## Spotify / Apple Music / YouTube Music

Priekšrocības:

* plašākais lietotāju klāsts no visiem variantiem, praktiski visa pasaule izmanto kādu no šiem pakalpojumiem mūzikas straumēšanai;
* milzīgs uzreiz pieejamās mūzikas klāsts.

Trūkumi:

* sava mūzika jāievieto ar izplatīšanas pakalpojuma starpniecību, kas aptuveni maksā sākot no 20eur gadā;
* zemākās vidējās izmaksas par klausījumu varētu būt neizdevīgas ņemot vērā maksu par pieeju ievietošanai šajos pakalpojumos (Apple Music $0.008; Spotify $0.003; YouTube Music $0.002);
* nav meklējumu filtrēšanas funkcijas (pēc žanra, izlaiduma gada, u.c.);
* žanru klasifikācijas ir ierobežotas ar īsu poplārāko žanru sarakstu;
* vienkāršas meklēšanas funkcijas.

## YouTube (pašu YouTube platformu)

Priekšrocības:

* mūziku var ievietot jebkurš bez maksas video formātā;
* iespējams, piedāvā labākās pašizplates izredzes visu konkurentu starpā, jo to izmanto vislielākais cilvēku skaits un, attiecīgi, video piedāvāšanas algoritmam ir vairāk datu un lielāka iespēja izplatīt kvalitātīvu mūziku topošiem klausītājiem.

Trūkumi:

* nav vienkāršotas iespējas atrast jaunu un unikālu mūziku, jo pašreklamēšana ir atkarīga no algoritma vai Google Ads izmantošanas;
* **nav pārsvarā paredzēts mūzikas straumēšanai**, tātad trūkst vairums funkciju, kas ir atrodamas citu konkurentu pakalpojumos šim mērķim (atbilstošas meklēsanas funkcijas, spēja pasīvi pelnīt adekvātu naudu par savu mūziku).

# Pakalpojuma funkcionālās īpašības

## Pakalpojuma obligātās sadaļas

Pakalpojums tiktu sadalīts 6 galvenos skatos – **sākumlapa**, **atklājumi**, **mūzikas izlase**, **jaunumi**, **profils** un **pasts**.

**Sākumlapas sadaļa** galvenokārt sastāv no ātri atrodamiem, virspusējiem mūzikas ieteikumiem, lai ātri parādītu jauniem lietotājiem visu interesanto, ko platforma piedāvā. Protams, varbūt tā nav prioritāte kādam esošam lietotājiem, tāpēc viņiem būtu iespēja pārkārtot savu sākumlapas izkārtojumu, pārbīdot svarīgākās nodaļas uz augšu.  
Sākumlapā pēc noklusējuma:

* ja lietotājs ir izveidojis kontu, pašā augšā būs īsa mūzikas rekomendāciju sadaļa, kas ieteiks mūziku atbilstoši klausīšanās vēsturei pēdējā laikā;
* sadaļa, kurā pakalpojuma administratora lietotāji var ievietot īsus rakstus par platformas mūziku, kas viņiem patīk;
* jaunas mūzikas reklamēšanas sadaļa, kas automātiski rāda jaunāko mūziku platformā vai nu no visas pasaules, vai izvēlētajā reģionā/ap atrašanās pilsetu vai valsti ar ģeolokācijas palīdzību;
* sadaļa ar populārāko mūziku pēdējā gada laikā vai nu visā pasaulē, vai izvēlētajā reģionā/ap atrašanās pilsētu vai valsti arī ar ģeolokācijas palīdzību;
* sākumlapas pēdējā sadaļa būtu nesen klausītā mūzika.

**Atklājumu sadaļas** mērķis ir piedāvāt padziļinātu ieskatu pakalpojumā atrodamajā mūzikā, kas varētu patikt lietotājam. Izņemot mūzikas piedāvāšanas pēc klausīšanās vēstures un atrašanās vietas, muzikantiem varētu automātiski izveidoties atskaņošanas saraksts, kas iesaka mūziku atbilstoši tam, ko pats veido. Tas varētu iedvesmot muzikantiem censties precīzāk aprakstīt savu

**Mūzikas izlases sadaļā** atrodami lietotāja pirktie albumi, izveidotie mūzikas atskaņošanas saraksti un iecienīto dziesmu saraksts, kas automātiski izveidojas, atzīmējot dziesmas pakalpojumā.

**Jaunumu sadaļā** lietotāji varētu atrast visus paziņojumus tieši par viņu kontu, ziņas no abonētiem vai sekotiem muzikantiem, kā arī dažādus jaunumus par platformu un tās attīstību.

**Profila sadaļā** lietotājs var rediģēt sava konta izskatu un tā iestatījumus, savu izvietoto mūziku un arī dot vietu citu cilvēku mūzikai savā kontā ar īsu aprakstu, lai ieteiktu to saviem klausītājiem.

**Pasta sadaļā** lietotājs var saņemt un rakstīt pastu gandrīz jebkuram muzikantam, ja viņu profila iestatījumi to atļauj. Profila iestatījumi varētu automātiski aizliegt ziņas no kontiem, kas ir tikai nesen piesekojuši vai kas nav abonējuši.

## Detalizēts pakalpojuma funkciju apraksts

* bezmaksas mūzikas ievietošana jebkuram lietotājam, atļaujot detalizētu žanru aprakstīšanu katram ievietotajam ierakstam;
* automatizēta satura identifikācijas sistēma, lai novērstu autortiesību problēmas, izmantojot DistroLock REST API (taču izskatās, ka piekļuve pie API ir tikai ar esošu uzņēmumu un reģistrētu saiti, spriežot pēc pieteikšanās Google anketas; vēl precizēšu, strādājot pie projekta);
* iebūvēts mūzikas atskaņotājs ar tādām funkcijām kā jaukšana, atkārtošana, ekvalaizers, pārklāšanās mainot dziesmas;
* mūzikas atskaņošanas sarakstu atbalsts, kas varētu piedāvāt jaunu mūziku atbilstoši sarakstā esošai mūzikai;
* detalizēta meklētāja sistēma ar filtriem pēc žanra/žanru kombinācijām, noteikta gada vai gadu diapazona, klausījumu skaita vai paslēptiem panākumiem pārdošanā;
* pakalpojuma abonēšanas sistēma:
  + abonements iekļautu iebūvēto reklāmu bloķēšanu, papildus personalizācijas funkcijas un iespēju atbalstīt iecienītus muzikantus katru mēnesi, saņemot pretim viņu piedāvātu ekskluzīvu saturu;
  + ja gadījumā lietotāji gribētu abonēt vairākus muzikantus, viņi var iegādāties uz sava konta vairākus abonementus un piešķirt tos jebkuram lietotājam (iespējams, ka šie abonementi varētu maksāt mazāk nekā parasti sakarā ar to, ka vienīgais bonuss ir iespēja atbalstīt vairākus muzikantus mēnesī);
  + nākotnē abonements varētu iekļaut iespēju klausīties mūziku FLAC kvalitātē bez zudumiem un arī lejupielādēt to, lai klausītos bezsaistē;
  + pakalpojums atstāj lietotājam vismaz 50% no viņam piešķirtā abonementa cenas.
* sociālo mediju integrācija ērtai un ātrai mūzikas reklamēšanai (“share to...” pogas);
* mūzikas klausīšanās bezsaistē (visticamāk nav īstenojams pārlūkā, bet ja izveidotu aplikāciju – diezgan vērtīga funkcija);
* pirms saglabāšanas (pre-save) funkcija (spēja saglabāt drīz nākošus mūzikālus darbus savās izlasēs/ierīcēs tiklīdz tie kļūst publiski pieejami);
* mūzikas vārdu pievienošanas un paskaidrošanas rīki muzikantiem;
* karaoke funkcija klausītājiem, izmantojot muzikanta ievietotos vārdus;
* muzikanta statistika, lai sekotu līdzi dažādiem raksturlielumiem – klausījumi, abonentu skaits;
* bezmaksas lietotāja statistika, lai varētu sekot līdzi saviem klausīšanās ieradumiem jebkurā laikā.

# Nepieciešamās tehnoloģijas

* HTML, CSS un JavaScript ar Vue.js;
* Tailwind CSS, lai ietaupītu laiku projekta veidošanā;
* Node.js datu bāzes izstrādei;
* (ja atradīšu iespēju piekļūt) DistroLock REST API, lai identificētu reģistrētu saturu un izvairītos no autortiesību problēmām.